
Palagsikon ug palapdon ang mga 
pakigbisog sa mag-uuma, isulong ang 
armadong pakigbisog aron pukanon ang 


kontrarebolusyonaryong gyera ni Duterte 


ANG DAAN NANG HIMALATYON 
NGA sistematikong krisis sa Pi- 
lipinas bisan sa wala pa ang 
pandemyang COVID-19 mas mi- 
grabe karon nga nagmugna sa 
walay tupong nga pangpanglupig 
ug pagpahimulos sa masang 
anak-sa-buhat nga mamumuo ug 
mag-uuma. Usa ka ehemplo sa 
maong pagpanglupig ug pag- 
pahimulos ang pumuluyong Neg- 
rosanon. 

Isip balwarte sa pyudalismo 
sa Pilipinas, nagtunhay sa Isla 
sa Negros ang dinagkong mono- 
polyo ug rekonsentrasyon sa yuta, 
pyudal ug alang-alang pyudal nga 
pagpahimulos ug mga neoliberal 
nga atake sa agrikultura. Libo- 
an ka ektarya sa kayutaan gjihi- 
mong katubhan nga gipanag-iya 
ug gikontrol sa mga dagkong 
agalong yutaan ug komprador 
burgesya ug gipadagan ilawom 
sa siglo-ang-gidugayon nga sis- 
temang hacienda ug sa re- 
latibong bag-o apan parehong 
mapahimuslanon nga mga iske- 
ma sama sa stock distribution 
option (SDO), ariendo, block far- 
ming, corporative scheme, ag- 
ribusiness venture agreement 
(AVA), ug uban pa. Ang 5,030 
ektarya nga agrikultural nga ka- 
yutaan nga gibahin-bahin ngadto 
sa 11 ka hacienda sa Negros Oc- 
cidental ubos sa kontrol sa pam- 


ilyang Cojuangco ang usa ka 
pananglitan. 

Dul-an sa 4796 sa mamumuo 
sa kalamay, o 335,000 kanila ug 
ilang pamilya, nag-antus ubos 
sa usa ka makaluluoy nga ka- 
himtang. Samtang ang presyo sa 
mga batakang palaliton, lakip na 
ang kuryente ug mga produk- 
tong petrolyo, misirit pag-ayo, 
ang kondisyon sa pagtrabaho 
ang pinakagrabe. Duha na ka 
tuig ang milabay sukad mipa- 
saka sa minimum nga suhulan sa 
mga mamumuo sa uma ang re- 
gional wage board sa Western 
Visayas. Bisan pa niana, wala 
gipatuman sa mga  agalong 
yutaan ang gitakdang minimum 


nga Php350. Ang kaubos sa su- 
hulan sa katubhan niabot og 
Php200 ang adlaw panahon sa 
karga-tapas samtang sa pipila 
ka lugar aduna pay makadawat 
og makaluluoy nga Php500 ang 
bulan. 

Gawas sa mga mamumuo sa 
kalamay, ang kawalad-on sa yu- 
ta o kakulang sa yuta alang sa 
mga mag-uuma ug mamamuo sa 
uma nga nagtanom og humay, 
mais, saging ug lubi ug ubang 
tanom nakasinati usab sa lain- 
laing porma sa pyudal ug alang- 
alang pyudal nga pagpahimulos. 
Anaa usab ang panulong sa 
ngalan sa kalamboan (develop- 
ment aggression) sama sa log- 


ging, minahan, kwari ug mga 
kompaniya sa plantasyon nga 
dugang naghikaw sa mga mag- 
uuma sa yutang matikad ug 
nagguba sa kinaiyahan. 

Gibaniog ang Negros isip 
"bulkang sosyal" nga padulong 
nang mobuto. Ang naghagong 
mag-uuma, ang kinatibuk-ang de- 
mokratiko ug patriyotikong kali- 
hukang masa, ug ang armadong 
rebolusyon sa Isla sa taas nga pa- 
nahon ug walay dudang nagpabilin 
pagkakaron nga gamhanang katil- 
ingbanon ug pulitikal nga pwer- 
sang nakigbatok sa paghari sa mga 
dagkong haciendero ug burgesya 
komprador. 

Ilawom ni Duterte, nga gi- 
suportahan sa interes sa lokal 
nga nagharing hut-ong , ang de- 
manda alang sa disenteng swel- 
do ug benepisyo, tinuod nga re- 
porma sa yuta ug pagrespeto sa 
tawhanong katungod gipahilom 
pinaagi sa terorismo sa estado 
nga nagpatuman sa mga dugo- 
ong masaker, dinaghan nga pag- 
patay, ekstrahudisyal nga pag- 
patay, tortyur, iligal nga pag-aresto 
base sa mga hinimo-himong kaso, 
pagpangdagit, red-tagging, peke 
ug pugos nga pagpasurender ug 
uban pang mapig-oton ug sal- 
bahis nga mga lakang. 

Nalabwan ang iyang bayani, 
ang diktador nga si Ferdinand 
Marcos, Sr. diin ang iyang tiran- 
iya miresulta sa Escalante Mas- 
sacre niadtong 1985, si Duterte, 
pinaagi sa Armed Forces of the 
Philippines (AFP) ug Philippine 
National Police (PNP), nagbilin 
og dugoon nga dalan sa Negros 
nga nipungkay sa brutal nga 
pagpatay sa Sagay 9, Gui- 
hulngan 6 ug Negros 14 ug sa 
walay hinungdang pagpamatay 
sa 77 ka mag-uuma, tigpanali- 
pod sa tawhanong katungod, 
mga maki-katawhang abogado 
ug aktibista. Ang pinaka-ulahing 
kabangis mao ang pagkahanaw 
sa duha ka tigulang nga mag- 
uuma human sa pagmasaker sa 


upat ka masakitong Pulang 
manggugubat sa Manapla, Neg- 
ros Occidental. 

Tungod sa maong mga 
kahimtang, nilambo ang rebo- 
lusyonaryong kalihukan sa Isla 
sa Negros. Bisan pa man sa 
paningkamot sa mga ahente sa 
estado nga maghimo-himo og 
mga estorya kabahin sa kapil- 
dihan sa New People's Army 
(NPA) sa Negros, ang demok- 
ratikong rebolusyon sa kataw- 
han mas kuyanap ug sunson nga 
miabante. Ang NPA padayon nga 
nagpasulong sa armadong pagki- 
bisog, naglunsad sa rebolusyong 
agraryo ug nagtukod ug nag- 
palapad sa baseng masa ug or- 
gano sa gahum pampulitika ubos 
sa absolutong pagpangulo sa 
Communist Party of the Philip- 
pines (CPP). 

Wala mapugngan sa walay 
kaluoy nga kontrarebolusyonar- 
yong gyera ni Duterte sa kaba- 
nikanhan, ang naghagong masa 
sa Negros kinahanglang padayon 
nga molunsad sa kuyanap ug 
sustenido nga mga kontra-pyu- 
dal nga kampanya ug pangmasang 
pakigbisog nga magsilbing lig-ong 
base alang sa pakigbisog sa ka- 
tawhan batok sa pasistang rehi- 
men. 

Ang mga kampanya sa mini- 
mum nga programa sa rebolus- 
yong agraryo sama sa pagpa- 
ubos sa abang sa yuta, pag- 
wagtang sa usura, pagpataas sa 
sweldo sa mga mamumuo sa 
uma ug pagpataas sa presyo sa 
ilang produkto kinahanglang pa- 
dasigon, palapdon, sistematiko 
ug hugot nga ikoordina kung asa 
man adunay mga basehanan ug 
rekisito sa hacienda, basakan ug 
uban pang klase sa tanom sa 
mga baseng gerilya, sonang ge- 
rilya ug puting purok. Kinahang- 
lang adunay anti-pyudal nga 
nagkahiusang prente alang sa 
pagkuha sa pinakalapad nga su- 
porta sa makatarunganong pa- 
kigbisog sa kalihukang mag-uuma 

gikan sa lain-laing sektor, tunga- 
tungang pwersa ug ubang mga 
alyadong grupo ug personalidad. 
Ang mga anti-pyudal nga 
pakigbisog kinahanglang isum- 
pay sa pakigbisog batok sa pa- 
sismo sa estado ug imperyalis- 
mong US. Ang anti-pyudal nga 
kalihukan kinahanglang mag- 
lunsad og pagsukol batok sa dili 
deklarado nga balaud militar ni 
Duterte, Memorandum Order 32, 
Executive Order 70, Oplan Kapa- 
natagan ug National Task Force to 
End Local Communist Armed 
Conflict (NTF-ELCAC). Sa samang 
bahin, ang mga anti-pasista nga 
pakigbisog kinahanglang palig- 
onon ug palapdon sa kabanikan- 
han, mga lungsod ug syudad ug 
motampo sa kalihukan sa ka- 
tawhan sa pagbatok ug padayon 
nga paghimulag sa dunot ug 
pasistang rehimeng US-Duterte 
hang-tud kini mapalagpot. 
Kinahanglan usab kining mo- 

kampanya batok sa import libe- 
ralization, rice tarrification, u- 
bos nga suhulan ug ubang mga 
neoliberal nga palisiya nga nag- 
palig-on sa kontrol sa imperya- 
lismong US sa ekonomiya, pulitika, 
kultura, militar ug relasyong pang- 
gawos sa Pilipinas. 

Ang mga rebolusyonaryong 
organisasyong masa ug organo 
sa gahum pampulitika kina- 
hanglan nga mapanahong palap- 
don ug iisa sa mas taas nga 
ang-ang samtang naglunsad kini 
sa mga anti-pyudal nga pakig- 
bisog. Samtang gatabang ang 


ANI 

NPA sa pangmasang pakigbisog, 
ang mga Pulang manggugubat mo- 
pakusog usab sa gerilyang pakig- 
gubat. Sa paglagsik ug paglapad sa 
mga pakigbisog sa mag-uuma ug 
pagsulong sa armadong pakig- 
bisog, ang katawhan ug re- 
bolusyonaryong pwersa mopukan 
sa kontrarebolusyonaryong gye- 
ra ni Duterte. 

Gigamit ni Duterte ang ta- 
nan niyang baraha aron ipabilin 
ang iyang pagdomina sa pu- 
litika. Ang AFP ug PNP, ang iyang 
lunod-patay nga mga alipores, 
andam kanunay nga mopatuman 


sa iyang kagustohan--pag-im- 
bento sa mga hisgutanan sa 
nasudnong seguridad gamit ang 
Anti-Terror Law aron paghatag 
rason sa pagpahamtang sa ti- 
buok-nasud nga balaud militar 
o pagpanikas sa 2021 nga 
eleksyong presidensyal. Gikom- 
binse ni Duterte ang iyang kau- 
galingon nga anaa siya sa po- 
sisyon sa kalig-on. Apan, wala 
tuyoang gikalot lamang niya pa- 
lawom ang lubnganan sa iyang 
rehimen ug gidala ang nasudnon 
demokratikong rebolusyon padu- 
ol sa kadaugan. 

PALAGSIKON UG PALAPDON ANG 
MGA PAKIGBISOG SA MAG-UUMA! 


ISULONG ANG ARMADONG 
PAKIGBISOG ARON PUKANON ANG 
KONTRA-REBOLUSYONARYO NG 
GYERA NI DUTERTE! 


